# Общи съвети преди да започнете

Преди да започнете с оформянето на вашия седмичен план за сесии, ние ви съветваме да разгледате следните общи съвети за учители и фасилитатори на четене и дейности за плетене на истории за деца.

Съветите, изброени тук, не се отнасят до четене или създаване на истории, които са обсъдени подробно по-горе. Тези съвети се отнасят до групата, с която ще работите и как да извлечете най-доброто от нея, по отношение на отдадеността на семинара и спазването на неговите правила, фокусиране на вниманието и постигане на възможно най-добър резултат за всеки отделен член на групата. Това са съвети за нещата, които трябва да вземете предвид освен четенето и създаването на истории, когато работите с група деца.

Въз основа на опита този списък със съвети може да се увеличи. Чувствайте се свободни да бъдете сред сътрудниците, защото сме сигурни, че след като започнете да тъчете тези мрежи от истории, ще срещнете много други съвети за нас и за вашите колеги.

**Съвет: Ако искате да работите с група деца, дори ако са от един и същи клас, ще е добре да подходите към тях така, сякаш се срещат за първи път. Започнете с:**

- дейности и игри, които могат да им помогнат да разкрият своите интереси, таланти, мечти в безопасна и емпатична среда

- градете доверие като споделяте с деца кои сте ВИЕ

- помогнете им да създадат свой договор, съставен от правила за това как трябва да се отнасят едни към други

- вие или друг член на екипа трябва да следите този договор да се спазва от всички – така ще установите усещане за сигурност в групата за тъкане на истории

**Съвет: Създайте приятна атмосфера в групата: познавайте имената на децата и техните интереси, насърчавайте ги и ги подкрепяйте, покажете ентусиазъм във всичко, което правите, градете отношения, стъпващи на уважение и доверие с учениците.**

**Съвет: Когато оформяте групата деца, направете така, че тя да не е хомогенна – ако искате да помогнете на деца да заобичат процеса на четене и създаване, споделяне на истории, добре е да изполвате техните връстници.** Няма нищо по-силно от възхищението, интереса и страстта, които едно дете вижда в очите на друго. Взаимното учене е мощен инструмент и е добре да бъде използвано възможно най-широко. Във вашата група се нуждаете от всякакви деца – такива, които не се интересуват, такива, на които им е трудно да четат, такива, които ги е срам да четат и такива, които са готови да четат с и за други. Оформянето на хомогенна група би било по-слабо ефективно и може да остави децата с чувството, че са подбрани на база определен признак. Другите ученици, които не са част от групата могат да етикетират групата като „онези, които не могат да четат“ или „книжните червеи“. Нито едното, нито другото е атрактивно и членовете на групата могат бързо да развия силно желание да напуснат такава група.

**Съвет: Преди да започнете да работите с децата, може да е добра идея да се срещнете с техните учители и да се запознаете с училищния екип, с хората, които ежедневно работят с децата. Опознайте и самото училище – кой е патронът, кога е основано, какво е особеното за него, с какво се гордее екипът.** Ако знаете къде учат децата и с кого взаимодействат ежедневно, вие няма да бъдете считани за външни хора. Ще сте запознати с дневната програма на децата и ще подбирате по-успешно игрите и упражненията.

**Съвет: Когато организирате уъркшоп сесиите, направете така, че да не са твърде дълги – вниманието и интереса на децата могат да бъдат задържани за около час, час и нещо. По-скоро се постарайте уъркшоп сесиите да са регулярни, за да развият децата навик и да им създадете ежеседмично събитие, което да очакват с нетърпение.**

**Съвет: Използвайте разнообразие от дейности във всяка от уъркшоп сесиите – съчетавайте с музика и кинестетични дейности (рисуване, създаване, компилиране, правене на триизмерни фигури и предмети) и дейности за четене и създаване на истории.** Използвайте жестове и лицеви изражения, защото те играят важна роля в помагането на децата да учат и помнят. Има много такива дейности, описани в седмичните планове.

**Съвет: Когато използвате истории, опитайте да изберете такива, в които има дете или деца герои, така че членовете на групата да могат да се свържат с тях и да проявят емпатия.**

**Съвет: Създайте усещане за ритуалност като си оформите пространството за работа по интересен начин. Дали ще е с възглавнички, на които да се сяда, огън изрязан от пенокартон, пана за стените с герои от историите на децата, предмети свързани с историите, всичко опира до вашето въображение и възможности.**

**Съвет: Представете на децата различни книги и истории, възможно най-много, за да им покажете, че въображението няма граници и че от всичко може да се направи история.**

**Съвет: Създайте възможности за игра.** Нека децата правят смешни неща. Да четат със смешни гласове. Да играят историите с телата си и да показват как се държат различните герои.

**Съвет: Ако в групата имате дете или деца, които отказват да четат, никога не ги притискайте или поне не отвъд здравословната стимулация, след която комуникацията става неудобна.** Онези, които отказват да четат трябва да бъдат оставени да се наслаждават на опита и да наблюдават другите. Нека се движат със своята си скорост. Могат да получат задача или роля. С времето четенето ще стане все по-изкушаващо и интригуващо и в един момент те сами ще помолят да се включат.

**Съвет: С развитието на вашата група, правете задачите и игрите все по-предизвикателни за децата, за да ги стимулирате.**